കൊവിഡിന്റെ ഭാരവും ജനങ്ങള്ക്ക്? നികുതി നിരക്ക് ഉയര്ത്താന് കേന്ദ്രം ആലോചിക്കുന്നതായി റിപ്പോര്ട്ട് ജിഎസ്ടി നിരക്കുകള് ഉയര്ത്താന് കേന്ദ്രം ആലോചിക്കുന്നതായി റിപ്പോര്ട്ട്. ജിഎസ്ടി സമിതി നികുതി നിരക്ക് വര്ധിപ്പിക്കാനുള്ള ആലോചനകളിലാണെന്ന് ഉന്നത സര്ക്കാര് വൃത്തങ്ങളെ ഉദ്ധരിച്ച് വിവിധ ദേശീയ മാധ്യമങ്ങള് റിപ്പോര്ട്ട് ചെയ്യുന്നു. ഡിസംബറില് സമിതി യോഗം ചേര്ന്ന് ഇക്കാര്യത്തില് തീരുമാനത്തിലെത്തും. നിലവില് അഞ്ച്, 12, 18, 28 എന്നിങ്ങനെയുള്ള നികുതി നിരക്ക് ഘടന. ഇതിലെ ഏറ്റവും കുറഞ്ഞ നിരക്കുകളായ 5, 12 എന്നിവ 6, 13 എന്ന രീതിയില് ഉയര്ത്താനാണ് ആലോചിക്കുന്നത്. അടുത്തമാസം അവസാനത്തോടെ ഇത് സംബന്ധിച്ച ശുപാര്ശ സമിതിയുടെ പരിഗണനയ്ക്ക് വരും. എന്നാല് ന്ദ്രസര്ക്കാരില് നിന്ന് ഇക്കാര്യത്തില് ഔദ്യോഗിക പ്രതികരണം ഉണ്ടായിട്ടില്ല. അടുത്ത വര്ഷം ആദ്യം വിവിധ സംസ്ഥാനങ്ങളില് തെരഞ്ഞെടുപ്പ് നടക്കാനിരിക്കെ ഇത്തരമൊരു തീരുമാനത്തിലേക്ക് കേന്ദ്രസര്ക്കാര് പോകുമോയെന്നും സംശയമാണ്. ഇന്ധനവില വര്ധനവില് ജനം വലയുമ്ബോള് നികുതി ഘടനയില് മാറ്റം വരുത്തുന്നത് അടക്കമുള്ള കാര്യങ്ങളിലേക്ക് കടക്കുകയില്ലെന്ന് വിലയിരുത്തുമ്ബോഴും കൊവിഡിന്റെ സാമ്ബത്തിക ബാധ്യത സംസ്ഥാനങ്ങള്ക്കും കേന്ദ്രസര്ക്കാരിനും വലിയ വരുമാന നഷ്ടം ഉണ്ടാക്കിയിട്ടുണ്ട് എന്നതിനാല് റവന്യൂ കമ്മി മറികടക്കാന് വരുമാനം വര്ധിപ്പിച്ചേ മതിയാകൂ എന്ന നിലയിലാണ് സര്ക്കാരുകള്.